62019TO0881_INF
Sklep Splošnega sodišča (peti senat) z dne 9. septembra 2021 – GABO:mi/Komisija
(Zadeva T‑881/19)
„Arbitražna klavzula – Šesti in sedmi okvirni program za raziskave, tehnološki razvoj in predstavitvene dejavnosti (2002-2006 in 2007-2013) – Okvirni program za raziskave in inovacije ‚Obzorje 2020‘ (2014-2020) – Sporazum o nepovratnih sredstvih – Pobot terjatev – Opredelitev tožene stranke – Nespoštovanje formalnih zahtev – Člen 76(d) Poslovnika – Očitna nedopustnost“
1.
Sodni postopek – Vložitev tožbe pri Splošnem sodišču na podlagi arbitražne klavzule – Status tožene stranke – Sporazumi o nepovratnih sredstvih, sklenjeni v okviru šestega in sedmega okvirnega programa za raziskave, tehnološki razvoj in predstavitvene dejavnosti (2002-2006 in 2007-2013) in v okviru okvirnega programa za raziskave in inovacije „Obzorje 2020“ (2014-2020) – Sporazumi, sklenjeni z Izvajalsko agencijo za raziskave (REA) – Tožba zoper Komisijo – Očitna nedopustnost
(člen 272 PDEU; Uredba Sveta št. 58/2003; Sklep Komisije 2013/778)
(Glej točke od 27 do 31.)
2.
Sodni postopek – Vloga, s katero se postopek začne – Formalne zahteve – Označitev predmeta spora – Kratek povzetek navajanih razlogov – Splošno sklicevanje na druga pisanja, priložena k tožbi – Nedopustnost
(člen 272 PDEU; Statut Sodišča, člena 21, prvi odstavek, in 53, prvi odstavek; Poslovnik Splošnega sodišča, člen 76(d))
(Glej točke od 35 do 39 in od 47 do 50.)
Predmet
Predlog na podlagi člena 272 TFUE, naj se Komisiji naloži povračilo upravičenih stroškov, nastalih tožeči stranki, prvič, med avgustom 2015 in aprilom 2016, in drugič, v obdobju predhodnega postopka zaradi insolventnosti, in sicer 1.680.681,82 EUR, skupaj z 76.552,6 EUR obresti, na podlagi sporazumov o nepovratnih sredstvih, dodeljenih v okviru šestega in sedmega okvirnega programa za raziskave, tehnološki razvoj in predstavitvene dejavnosti in okvirnega programa za raziskave in inovacije „Obzorje 2020“.
Izrek
1.
Tožba se zavrže kot nedopustna.
2.
Družbi GABO:mi Gesellschaft für Ablauforganisation:milliarium mbH & Co. KG se naloži plačilo stroškov.